กองทุนแบรนด์เนม สินค้าหรูหรา มีกองทุนใดบ้าง
กองทุนแบรนด์เนม สินค้าหรูหรา ได้แก่

ASP-TOPBRAND เป็นกองทุนที่มีการลงทุนตรงในบริษัทที่มีแบรนด์แข็งแกร่ง เป็น Top of Mind Brand มีกระแสเงินสดสม่ำเสมอและทนทานต่อวัฏจักรเศรษฐกิจ มีกลยุทธ์แบบ Active มุ่งหวังให้ผลตอบแทนมากกว่า MSCI All Country World Net Total Return USD ที่ปรับความเสี่ยงค่าเงินแล้ว

B-PREMIUM, KT-LUXURY-A และ T-PREMIUM BRAND เป็นกองทุน Feeder Fund ที่ลงทุนใน Pictet – Premium Brands เหมือนกัน ต่างกันแค่สกุลเงินลงทุน กองทุนหลักมีกลยุทธ์แบบ Active มุ่งหวังให้ผลตอบแทนมากกว่า MSCI All Country World Index เน้นลงทุนในบริษัทที่เป็นกลุ่มธุรกิจสินค้าหรือบริการระดับบน (Premium Brand) หรือเรียกว่ากลุ่มสินค้าและบริการระดับ High-End

I-CHIC เป็นกองทุน Feeder Fund ที่ลงทุนใน Dominion Global Trends – Luxury Consumer Fund กองทุนหลักมีกลยุทธ์แบบ Active มุ่งหวังให้ผลตอบแทนมากกว่า MSCI World Net Total Return Index เน้นลงทุนในบริษัทที่มีเครื่องหมายการค้า (Brand Name) ที่เป็นที่รู้จักทั่วโลกรวมไปถึงสินค้ากลุ่มหรูหรา

หากดูแค่กองทุนหลักเปรียบเทียบกันแค่ 3 กองจะเห็นว่า กองทุนแม่ของ I-CHIC อย่าง Dominion Global Trends – Luxury Consumer Fund เน้นลงทุนในฝั่งยุโรปกว่า 40% ตามด้วยสหรัฐฯ ที่ประมาณ 20% ขณะที่อีกสองกองหลักเน้นลงทุนในสหรัฐฯ ราวๆ 40% แล้วค่อยตามด้วยฝั่งยุโรป

สำหรับ Sector ที่ลงทุนจะเน้นไปในกลุ่ม Consumer discretionary และ Luxury ซึ่งบางทีอาจเรียกต่างกันบ้าง แต่ก็ถือว่าอยู่ในกลุ่มนี้ แต่ที่เห็นชัด ๆ คือ กองทุน Pictet – Premium Brands เน้นลงทุนในกลุ่ม Travel & Tourism จากชื่อหุ้นที่เป็นโรงแรมหลายที่ เช่น Marriott, Hilton และ Intercontinental ซึ่งเป็นไปได้ว่ากองทุนหลักนี้เห็นถึงโอกาสการท่องเที่ยวที่เกิดขึ้นหลังเปิดเมืองในช่วงโควิด-19

หากดูเป็นหุ้นรายตัว จะเห็นว่าบริษัทหลัก ๆ ที่อยู่ในกองทุนอย่างน้อย 2 ใน 3 กองทุน ได้แก่ LVMH, Hermes, L’Oreal, Coupang บริษัท e-commerce เจ้าดังของเกาหลีใต้, Lindt & Spruengli หรือที่เรียกกันว่า ลินด์ แบรนด์ช็อคโกแลตจากสวิสฯ ทั้งยังมีแบรนด์รถยนต์หรู Ferrari และร้านค้าปลีกเครื่องแต่งกายแฟชั่นที่ใหญ่ที่สุดในโลกของสเปน
3.ตลาดการเงิน & ผลิตภัณฑ์และบริการทางการเงิน,5.ความรู้ทางการเงิน